Document ID: /roh_data/filtered/fineweb-2-filterrobots_roh.jsonl.gz/56763

Cumpareglià cun persunas cun ina plazza a temp cumplain u cun persunas senza gudogn survegnian lavurers che lavurian a temp parzial savens ina renta pli bassa.
Il Tribunal europeic dals dretgs umans ha giuditgà il cas d’ina mamma che n’aveva betg survegnì ina renta d’invaliditad suenter la naschientscha da schumellins. Avant la naschientscha aveva l’Assicuranza d’invaliditad anc dà ina renta, cura che la dunna aveva reducì ses pensum da lavur pervi da problems cun il dies.
Il Tribunal federal aveva sancziunà questa procedura. En 98% dals cas èn dunnas pertutgadas da decisiuns tenor il medem muster. Perquai discurra il Tribunal europeic da discriminaziun.
RR Novitads 17:00